Oro laineris

**Oro laineris**, **avialaineris** arba tiesiog **laineris** – didelis lėktuvas su nejudamais sparnais, kurio pagrindinė paskirtis – keleivių transportavimas. Oro lainerius įsigyja arba nuomojasi oro linijų bendrovės. Formalus "lainerio" sąvokos apibrėžimas kiekvienoje šalyje gali skirtis, tačiau dažniausiai šia sąvoka apibūdinamas lėktuvas, kuriame yra 20 ir daugiau sėdimų vietų ir/arba tuščio lėktuvo masė viršija 22680 kg, turi du ar daugiau variklių.

## Oro lainerių tipai

### Plačiafiuzeliažiai laineriai
Didžiausiai oro laineriai yra plačiafiuzeliažiai, dažniausiai jų keleivių salone yra du praėjimai tarp keleiviams įrengtų vietų. Šios kategorijos oro laineriai yra: Boeing 747, Boeing 767, Boeing 777, Boeing 787, Airbus A300, Airbus A310, Airbus A330, Airbus A340, Airbus 350, Airbus A380, Lockheed L-1011, McDonnell Douglas DC-10, McDonnell Douglas MD-11,  II-86 ir II-96. Šie oro laineriai dažniausiai naudojami ilgo nuotolio skrydžiams tarp oro linijų kompanijų bazinių oro uostų () ir didžiųjų miestų, kai reikia transportuoti daug keleivių.

### Siaurafiuzeliažiai laineriai
Mažesni, labiau paplitę oro laineriai, kurių fiuzeliažas siauresnis, nei anksčiau aprašytų, ir kuriuose praėjimas tarp keleivių sėdynių yra tik vienas, vadinami siaurafiuzeliažiais laineriais. Šie laineriai naudojami vidutinio nuotolio skrydžiams arba mažesniais keleivių srautais pasižyminčiuose maršrutuose. Tai lėktuvai: Boeing 717, Boeing 737, Boeing 757, DC-9, McDonnell Douglas MD-80, Airbus 319, Airbus A320, Comac 919. Taip pat šiai kategorijai priskiriami senesni laineriai - JAV gaminti Boeing 707, Boeing 727, Convair 880 / 990,Douglas DC-8, Nyderlanduose gaminti Fokker 70/100, Didžiojoje Britanijoje sukurti Vickers VC10, SSRS konstruktorių biurų Antonov, Iljušin, Tupolev ir Jakovlev sukurti lėktuvai.

### Regioniniai laineriai
Regioniniais laineriais dažniausiai laikomi mažiau nei 100 vietų turintys keleiviniai lėktuvai. Šiuos lėktuvus dažniausiai įsigyja mažesnės oro linijų bendrovės arba naudoja skrydžiams, kuriuose keleivių palyginti nedaug, tačiau šiuose laineriuose, kaip ir didžiuosiuose, įrengta tualeto patalpa, taip pat dirba skrydžio palydovas.

Šiems laineriams priskiriami Bombardier CRJ, Q (DASH-8) serijos lėktuvai, taip pat ATR 42/72, Saab 340, Saab 2000, Xian MA60, SSRS gaminti An-24 / 26, Brazilijoje sukurti Embraer 135 / 145, Embraer E series (170 / 175 / 190 / 195), keturmotoriai britiški Avro RJ 70 / Avro RJ 100. Oro kompanijos ir jų partneriai šiais lėktuvais keleivius skraidina palyginti trumpais nuotoliais tarp skrydžių centrų.

### Vietiniai lėktuvai
19 ar mažiau vietų keleiviams turintys lėktuvai vadinami vietiniais lėktuvais () arba, kartais, *oro taksi*. Dažniausiai šiuose lėktuvuose nebūna tualeto, taip pat neskraido palydovai. Kai kurie šių orlaivių yra varomi tik vienu variklių (pvz. Cessna 208B Caravan). Šiai kategorijai priskiriami lėktuvai Beechcraft 1900, Fairchild Metro, Jetstream 31/41, CASA/IPTN CN-235, Embraer EMB 110,  Cessna Caravan, Letov L-410 ir kiti.

### Kiti oro laineriai
Kai kurie oro lainerių modeliai pritaikyti ne masiniams keleivių pervežimams, o kitoms reikmėms, pvz., krovinių gabenimui, tam tikrų kompanijų prabangai - vadovybės asmeniams skrydžiams ("Executive / VIP" klasė, pvz. Piaggio P.180 Avanti). Taip pat nemažai oro lainerių aprūpinus specialia įranga yra pertvarkyti į vyriausybinius „VIP“ lėktuvus, kiti atlieka karines funkcijas ir naudojami kaip orlaivis-tankeris (kuro papildymui), medicininėms reikmėms, žvalgybai.

## Gamintojai

Oro lainerių rinkoje dominuoja tik keletas gamintojų. Žinomiausi yra šie:

JAV kompanijos:
* Boeing
* Douglas Aicraft Company, vėliau persivadinusi į McDonnell Douglas (šiuo metu Boeing dalis)
* Lockheed Corporation
NVS ir buvusios sovietinės erdvės kompanijos:
* Tupolev (Rusija)
* Iljušin (Rusija)
*Suchoj (Rusija)
* Antonov (Ukraina)

Europos kompanijos:
* Airbus Industrie

Taip pat kitos žinomesnės kompanijos:
* ATR (Prancūzija/Italija)
* Bombardier (Kanada)
* COMAC (Kinija)
* De Havilland (Jungtinė Karalystė / Kanada)
* Embraer (Brazilija)
* Fokker (Nyderlandai, dabar neveikianti)
*SAAB (Švedija)

## Žymiausi oro laineriai

* Boeing 247 - pirmasis oro laneris hermetizuojamu salonu
* Douglas DC-3 – daugelio vertinimu pirmasis tikras oro laineris
* De Havilland Commet – pirmasis pagamintas reaktyvinis oro laineris
* Boeing 737 – visų laikų geriausiai parduodamas civilinis oro laineris
* Concorde – viršgarsinio greičio oro laineris, naudotas 1976–2003 m.
* Boeing 747 – didžiausias oro laineris 1968-2005 m.
* Airbus A380 – didžiausias pasaulyje oro laineris.